04/10/2017 | Administración LocalMunicipal
A Capela
Normativa urbanística e ordenanzas da Modificación Puntual número 2 do PXOM da Capela

Aprobada definitivamente a Modificación puntual número 2 do PXOM do Concello da Capela, por orde do 26 de xuño de 2017 da Consellería de Medio Ambiente e Ordenación do Territorio ( publicada no DOGA número 185 de data 28 de setembro de 2017 ), ao abeiro do establecido nos artigos 70.2 da Lei 7/85 de 2 de abril (LRBRL), artigo 82.3 da Lei 2/2016 do10 de febreiro do Solo de Galicia, en relación co artigo 199.3 do Decreto 143/2016 do 22 de setembro polo que se aproba o regulamento da Lei 2/2016 do Solo de Galicia, procédese á publicación da normativa urbanística e ordenanzas contidas no mencionado documento: MODIFICACIÓN PUNTUAL Nº2 DO PXOM DO CONCELLO DA CAPELA NORMAS URBANÍSTICAS: ORDENANZAS E FICHAS DE SOLO URBANIZABLE ÍNDICE: 1. ORDENANZA REGULADORA DE SOLO DE NÚCLEO RURAL HISTÓRICO TRADICIONAL 2. ORDENANZA REGULADORA DE SOLO DE NÚCLEO RURAL COMÚN 3. ORDENANZA REGULADORA DE SOLO URBANO RESIDENCIAL DE BORDE URBANO 4. FICHAS DE DESENVOLVEMENTO DE SOLO URBANIZABLE DELIMITADO SUD 2 5. FICHAS DE DESENVOLVEMENTO DE SOLO URBANIZABLE DELIMITADO SUD 3 6. FICHAS DE DESENVOLVEMENTO SOLO URBANIZABLE A SERRA 7. FICHAS DE DESENVOLVEMENTO DE SISTEMA XERAL SX-04 PASEO FLUVIAL 8. FICHAS DE DESENVOLVEMENTO DE SISTEMA XERAL SX-05 PARCELA DE EVENTOS 9. FICHAS DE DESENVOLVEMENTO DE SISTEMA XERAL VIARIO SX-CONEXIÓN SUD 2-SUD3 1. ORDENANZA REGULADORA DE NÚCLEO RURAL HISTÓRICO-TRADICIONAL 1.1. OBXECTIVO DA ORDENANZA Consolidar a trama rural existente, protexendo a edificación, o parcelario e os usos tradicionais. Rehabilitar o patrimonio edificado. Evitar a introdución de tipos alleos aos tradicionais.1.2. ÁMBITO DE APLICACIÓN Todos os núcleos rurais clasificados na categoría de núcleos histórico-tradicionais 1.3. TIPOLOXÍAS PREDOMINANTES Edificación tradicional anterior a 1956.1.4. TIPOLOXÍAS PERMITIDAS Edificacións unifamiliares illadas, construcións adxectivas e edificacións de usos compatibles. Os usos permitidos desenvolveranse, preferentemente, no mesmo volume que as vivendas, agás que polo tipo de actividade non sexa posible.1.5. USO CARACTERÍSTICO E USOS PERMITIDOS 1.6. OBRAS E TIPOS DE ACTUACIÓNS 1.6.1. OBRAS DE CONSERVACIÓN E RESTAURACIÓN Permítense as obras de conservación e restauración das edificacións existentes. No caso de edificacións tradicionais estas obras non suporán variación das características esenciais do edificio, nin alteración do lugar, do volume e da tipoloxía, conservando os elementos tipolóxicos característicos das edificacións.1.6.2. OBRAS DE REHABILITACIÓN, MELLORA, REFORMA E AMPLIACIÓN Permítense as obras de rehabilitación, mellora, reforma e ampliación en planta ou altura das edificacións existentes. No caso de edificacións tradicionais non se permitirán obras que supoñan variación dos elementos tipolóxicos característicos das edificacións. Non se permitirán as ampliacións mediante engadidos nin corpos anexos nas edificacións incluídas no Catálogo.1.6.3. OBRAS DE NOVA PLANTA/SUBSTITUCIÓN As edificacións adaptaranse no posible ao terreo e ao lugar máis apropiado para conseguir a maior redución do impacto visual e a menor alteración da topografía do terreo. O deseño da edificación e do terreo, os espazos anexos e a súa articulación co contorno han de resolver axeitadamente a forma de inserirse na paisaxe do lugar, valorando as súas calidades e respectando e recuperando, se é posible, as pegadas valiosas existentes en cada terreo e en cada parcela, tales como muros, rodais e árbores ou sebes, regueiros, camiños ou rochedos. As características estéticas e construtivas e os materiais, as cores e os acabados serán acordes coa paisaxe rural e as construcións tradicionais. O resultado final será o máis compacto, pechado, e sinxelo posible, co fin de acadar a maior integración posible co patrimonio edificado e conseguir unha maior eficiencia enerxética. Permitiranse solucións diferentes no tocante a formas e materiais sempre que respondan a criterios demostrados ou demostrables de bio – construción e eficiencia enerxética. Permitiranse as obras de substitución de edificacións tradicionais cando se declare a ruína técnica das mesmas e sexa inviable técnica e economicamente a reposición da vivenda orixinal. En calquera caso, as obras de substitución de edificación tradicional respectarán o volume primitivo, podendo axustarse as alturas de cornixa por causa de cumprimento da habitabilidade interior. Co fin de evitar a proliferación de parcelas ocupadas exclusivamente por edificacións de tipo auxiliar, non se permitirán as construcións deste tipo en parcelas nas que non existira previamente unha edificación principal.1.6.4. OBRAS DE DEMOLICIÓN Queda prohibido demoler os elementos tipolóxicos característicos das edificacións dos núcleos rurais, así coma o derrubamento ou a demolición das construcións existentes, agás nos seguintes supostos: A. As construcións que non presenten un especial valor arquitectónico, histórico ou etnográfico. B. As edificacións de escaso valor ou as que estean en ruína técnica. C. Todos os engadidos que desvirtúen a tipoloxía, a forma e o volume de calquera edificación primitiva, ou que polos materiais neles empregados supoñan un efecto distorsionador para a harmonía e estética do conxunto edificatorio. D. As derivadas dun expediente de reposición da legalidade urbanística.1.7. AUTORIZACIÓN DAS DEMOLICIÓNS/SUBSTITUCIÓNS/RECONSTRUCIÓNS Deberá solicitarse licenza de demolición achegándose ao proxecto técnico un estudo xustificativo e motivado do cumprimento e da veracidade das circunstancias que concorren de acordo co especificado nos apartados anteriores. No expediente de concesión de licenza de obras consistentes en demolición, substitución e/ou reconstrución do edificio existente, como condición previa, acreditarase a preexistencia e licitude das obras construídas.1.8. OBRAS PROHIBIDAS -A construción de edificacións, xa sexan de vivenda, auxiliares ou doutro uso, con tipoloxías propiamente urbanas. -As naves industriais de calquera tipo. -Vivendas acaroadas, proxectadas en serie, de características similares e colocadas en continuidade en máis de tres unidades.1.9. OUTRAS ACTUACIÓNS NON PERMITIDAS -Cortas de arboredos e vexetación autóctonas. -Movementos de terras que supoñan unha agresión ao medio natural ou que varíen a morfoloxía da paisaxe do lugar. -Os novos tendidos aéreos, sen prexuízo do disposto na normativa sectorial de aplicación, se ben se permitirá a conservación e o mantemento dos tendidos aéreos existentes, así coma despregamentos seguindo os previamente existentes. -A execución de actuacións integrais e consecuentes operacións de reparcelamento.1.10. OBRAS DE URBANIZACIÓN 1.10.1. SERVIZOS E ACCESOS RODADOS -Cando se pretendan construír novas edificacións, ou substituír as existentes, as persoas propietarias deberán cederlle gratuitamente ao Concello os terreos necesarios para a apertura ou regularización do viario preciso e executar, á súa conta, a conexión cos servizos existentes no núcleo -Para autorizar as edificacións esixirase ter resoltos, con carácter previo e á conta do promotor, polo menos os servizos de acceso rodado, o abastecemento de auga, a evacuación e o tratamento das augas residuais e a subministración de enerxía eléctrica, ou noutro caso, garantir a execución simultánea coa edificación. -Non se permitirá a apertura de pistas, rúas ou camiños que non estean previstos no planeamento, así como a ampliación dos existentes e o derrubamento, de maneira inxustificada, de muros tradicionais dos rueiros ou corredoiras.1.11. CONDICIÓNS DE PARCELA 1.11.1. PARCELACIÓNS Non se permiten actuacións de parcelamento, división ou segregación do parcelario orixinal, que determinen a desfiguración da tipoloxía do núcleo e a destrución dos valores que xustificaron a súa clasificación como tal.1.11.2. PARCELA MÍNIMA Trescentos metros cadrados (300 m²), agás casos excepcionais debidamente xustificados de parcelas de tamaño inferior localizadas entre outras xa edificadas.1.11.3. FRONTE MÍNIMA E FORMA Quince metros (15 m), sendo inscribible un círculo de quince metros (15 m.) de diámetro no centro da parcela.1.12. POSICIÓN DA EDIFICACIÓN NA PARCELA 1.12.1. Nº DE VIVENDAS POR PARCELA Permítese unha soa vivenda dentro de cada parcela 1.12.2. RECUADO Sen prexuízo do cumprimento da lexislación sectorial que fose de aplicación, respectaranse as seguintes distancias da edificación aos lindeiros: -Separación a lindeiros laterais e posterior: mínimo de tres metros (3 m). Se existise edificación medianeira, será obrigatorio o que a nova edificación se arrime a ese lindeiro, sempre e cando sexa posible polo cumprimento dos outros parámetros urbanísticos da ordenanza. -Separación ao eixo da estrada de titularidade autonómica AC-564 da rede primaria básica: quince metros (15 m.) -Separación ao eixo da estrada de titularidade autonómica AC-121 da rede secundaria: once metros (11 m.) -Separación a rúas, estradas municipais ou camiños públicos: tomaranse as aliñacións reflectidas nos planos de ordenación dos núcleos, cun mínimo de nove metros (9 m.) a eixo do vial para edificacións novas. En tramos consolidados pola edificación, manterase a aliñación existente.1.13. ALIÑACIÓN DE VIARIO -Distancia mínima entre aliñacións en solo de núcleo rural en estradas de titularidade autonómica: • 24 m. (12 m. ao eixo da estrada) en estradas da rede primaria básica. • 16 m. (8 m. ao eixo da estrada) en estradas da rede secundaria. - Distancia mínima entre aliñacións en estradas de titularidade municipal: • 8 m (4 m. ao eixo da estrada). 1.14. INTENSIDADE DA EDIFICACIÓN 1.14.1. SUPERFICIE OCUPADA MÁXIMA EN PLANTA POLA EDIFICACIÓN Para a edificación con uso residencial será do trinta por cento (30%), cun máximo de douscentos metros cadrados (200 m²). Para edificación con uso distinto ao residencial será do vinte por cento (20%), cun máximo de douscentos metros cadrados (200 m²). Naquelas parcelas con dimensión inferior á esixida para a parcela mínima poderase alcanzar unha ocupación máxima de noventa metros cadrados (90 m²), sempre e cando se cumpran todas as restantes condicións de parcela e de edificación.1.14.2. COEFICIENTE DE EDIFICABILIDADE 0,30 m²/ m² sobre superficie de parcela edificable.1.14.3. VOLUME MÁXIMO En caso de rehabilitación integral da edificación respectarase e consolidarase o volume envolvente e resto de parámetros da edificación. No caso de obras novas, substitucións ou reconstrucións de vivendas preexistentes, as dimensións serán análogas ás das edificacións tradicionais existentes no núcleo rural, tomando coma referencia o Estudo do Medio Rural do PXOM, polo que as plantas deberán ser rectangulares nunha relación 2:1 ou 3:1. O volume poderá ser de prisma único ou dous prismas dispostos en L. Se a edificación precisase, por esixencias de uso ou actividade, superar en planta a superficie máxima delimitada polas frontes e fondos máximos establecidos, deberá descompoñerse en dous ou máis volumes conectados entre si, co fin de adaptar as volumetrías ás tipoloxías tradicionais propias do medio rural.1.14.4. EDIFICACIÓNS ADXECTIVAS Os anexos e edificacións adxectivas ou complementarias han de respectar as condicións de distancia a lindeiros e de fondo edificable establecidas para a edificación principal e computarán superficie edificable. Non se permitirá a demolición das edificacións adxectivas tradicionais coma hórreos e alpendres.1.14.5. NÚMERO DE PLANTAS -Edificación uso residencial: un máximo de dous andares (2), andar terreo e planta alta. -Edificación usos permitidos/compatibles: un máximo de dous andares (2). -Edificacións adxectivas: un máximo de un andar (1). 1.14.6. ALTURA DE CORNIXA -Edificación uso residencial e usos compatibles: un máximo de seis metros con cincuenta centímetros (6,50 m) medidos no punto medio de cada unha das fachadas, desde a rasante natural do terreo ao arranque inferior da vertente da cuberta. -Edificacións adxectivas: un máximo de dous metros e oitenta centímetros (2,80 m) medidos no punto medio de cada unha das fachadas, desde a rasante natural do terreo ao arranque inferior da vertente da cuberta.1.14.7. BAIXO RASANTE Permítense os semisotos en edificacións en media ladeira. Non se permiten os sotos.1.15. FORMAS DA EDIFICACIÓN 1.15.1. CORPOS VOADOS Non se permiten corpos voados sobre os espazos públicos e viario público, agás os que forman parte da edificación tradicional, que se consideran incorporados dentro da ordenación co deber de seren conservados.1.15.2. ELEMENTOS SAÍNTES A resolución dos beirís responderá á tradicional dos núcleos. Non se permitirán remates con molduras.1.15.3. GARAXE-APARCAMENTO En caso de substitución ou ampliación da edificación, xustificarase que se dispón de unha praza de aparcamento, que pode ser ao aire libre.1.16. ELEMENTOS TIPOLÓXICOS 1.16.1. PECHES DE PARCELAS Autorízanse peches opacos de parcelas sen que superen a altura de un metro (1,00 m), podéndose completar ata unha altura máxima un metro e medio (1,50 m.) con malla, especies vexetais ou enreixado sinxelo de lamas dispostas horizontalmente, preferentemente en madeira ou metal en cores escuras e mates (negro, castaño, gris). O material da base poderá ser a pedra coas características e materiais e técnicas construtivas tradicionais no lugar, permitíndose o uso de bloques de formigón ou outros materiais de fábrica sempre que sexan recebados e pintados.1.16.2. CUBERTAS A cuberta de todo tipo de edificacións será continua, sen quebras, con pendente comprendida entre os quince graos (15º) e os trinta graos (30º), a dúas ou tres augas e coa cumieira paralela á fachada principal, sen mansardas ou bufardas. Nas edificacións existentes que conten con bufardas poderán levarse a cabo obras de reposición da cuberta sempre que se reconverta a unha cuberta a dúas augas, agás que exista imposibilidade formal ou técnica. Os acabados serán preferentemente en lousa. Por riba do plano da cuberta non poderán sobresaír máis elementos que os asociados a instalacións coma as chemineas, antenas, condutos de ventilación e pararraios. Permítense as xanelas e a instalación de paneis solares e fotovoltaicos, sempre que vaian nivelados co plano de cuberta. As canles e baixantes non presentarán molduras e serán de chapa metálica (zinc, cobre, aluminio, etc) con acabado mate. De facerse novos remates de chemineas, estes harmonizarán cos tipos tradicionais existentes, non permitíndose remates con molduras.1.16.3. FACHADAS Para o acabado das edificacións, empregarase preferentemente a pedra. Admitiranse os acabados pintados en cores ocres ou terras. En casos xustificados poderán empregarse outros materiais coma a madeira e derivados da mesma sempre que a calidade estética garanta a harmonía cos valores naturais, coa paisaxe rural e coas edificacións tradicionais do contorno. Todas as fachadas terán o mesmo tratamento que a principal, especialmente as que resulten visibles desde espazos públicos ou desde a periferia dos núcleos, non podendo deixarse sen acabado final. Esta condición faise extensiva ás edificacións auxiliares. A concesión de calquera tipo de título habilitante municipal de natureza urbanística neste tipo de solo suporá a obriga de proceder ao remate de acabado de fachadas e cubertas das edificacións existentes na parcela. Non se permitirán novos tendidos (eléctricos, de telefonía, etc) vistos polas fachadas das edificacións tradicionais, sen prexuízo do disposto na normativa sectorial de aplicación. Cando existan medianeiras, estas terán o mesmo tratamento que as fachadas. Cando a aliñación do edificio a construír estea recuada con respecto a un edificio existente, incluirase obrigatoriamente no proxecto suxeito a título habilitante municipal de natureza urbanística o tratamento da parede medianeira, dando á mesma a consideración de fachada a efectos dos materiais a utilizar. A distribución e o tamaño dos ocos respectarán a proporción de verticalidade dos ocos das vivendas tradicionais.1.17. CONDICIÓNS DE HABITABILIDADE, SEGURIDADE E AMBIENTE 1.17.1. HABITABILIDADE (HIXIENE E SAÚDE) E ACCESIBILIDADE Todos os proxectos deberán incorporar como parte da documentación unha memoria específica sobre o cumprimento da lexislación vixente en materia de habitabilidade e accesibilidade. O Concello, pola súa parte, verificará que os proxectos que soliciten título habilitante municipal de natureza urbanística cumpran as condicións aceptables de salubridade e estanquidade no ambiente interior do edificio, e que este non deteriore o medio ambiente no seu entorno inmediato, garantindo unha adecuada xestión dos residuos, así coma as condicións mínimas de accesibilidade exterior e interior.1.17.2. PROTECCIÓN CONTRA O RUÍDO Adoptaranse toda clase de medios de protección contra o ruído, de xeito que o ruído percibido non poña en perigo a saúde das persoas e lles permita realizar satisfactoriamente as súas actividades.1.17.3. AFORRO DE ENERXÍA E ENERXÍAS RENOVABLES Utilizaranse materiais que contribúan ao aforro de enerxía e ao illamento térmico dos edificios, de tal xeito que se consiga un uso racional da enerxía necesaria para o axeitado uso do edificio. Así mesmo, potenciarase o uso das enerxías renovables tanto para o consumo eléctrico, coma para sistemas de calefacción ou auga quente sanitaria.1.17.4. AMBIENTE EXTERIOR E VEXETACIÓN Co fin de limitar o máximo posible a impermeabilización dos terreos, axardinaranse ou dedicaranse a horta todos espazos libres de parcela, permitíndose exclusivamente o pavimentado da zona de acceso se a edificación se atopa en posición recuada. Non se permitirán os pavimentados en materiais continuos coma os morteiros, o formigón ou o asfalto, debendo realizarse preferentemente con lastras, pedra, ou prefabricados de formigón de cores lisas e acabado mate, con solo-cemento, area, zahorras ou con céspede armado (pavimentos continuos de herba e formigón). Do mesmo xeito, no caso de actividades comerciais ou profesionais que instalen carteis nas fachadas, estes irán pegados de forma paralela ao paramento e non sobresairán perpendicularmente. As especies vexetais de porte arbóreo serán fundamentalmente autóctonas, e terase coidado de non introducir especies alóctonas de carácter invasor.1.17.5. AMBIENTE NAS ACTIVIDADES AGROGANDEIRAS Nas explotacións gandeiras existentes aplicaranse as normativas especificas en virtude da actividade de que se trate, ademais das expostas con carácter xeral na presente normativa. As zonas arboradas estarán formadas por especies autóctonas, e os terreos en estado natural dedicaranse a hortos ou xardíns.1.18. ESPAZOS PÚBLICOS E ZONAS VERDES Os elementos preexistentes de valor patrimonial ou ambiental deberán incorporarse ao proxecto, evitándose a eliminación de resaltes do relevo, a cubrición de canles naturais, así como a destrución de peches, bancais ou camiños tradicionais. Os materiais utilizados harmonizarán co contorno e co ambiente rural; o mobiliario será o estritamente necesario, discreto, durable e de mínimo mantemento, evitándose materiais doadamente oxidables, madeiras non certificadas e non tratadas, etc. Velarase polo mantemento da vexetación de porte arbóreo e arbustivo preexistente, salvo que se xustifique o contrario atendendo a motivos ecolóxicos. En caso de alteración ou desaparición definiranse medidas axeitadas de recuperación e integración que garantan a presenza de especies propias do lugar, evitando unha excesiva fragmentación dos hábitats e corredores biolóxicos.2. ORDENANZA REGULADORA DE NÚCLEO RURAL COMÚN 2.1. OBXECTIVO DA ORDENANZA Consolidar a trama rural existente, mantendo as condicións ambientais e a morfoloxía do asentamento, e respectando a tipoloxía e volumetría das edificacións tradicionais.2.2. ÁMBITO DE APLICACIÓN Todos os núcleos rurais clasificados na categoría de núcleos rurais comúns.2.3. TIPOLOXÍAS PREDOMINANTES Edificación recente posterior a 1956.2.4. TIPOLOXÍAS PERMITIDAS Edificacións unifamiliares illadas, construcións adxectivas e edificacións de usos compatibles. Os usos permitidos desenvolveranse, preferentemente, no mesmo volume que as vivendas, agás que polo tipo de actividade non sexa posible.2.5. USO CARACTERÍSTICO E USOS PERMITIDOS O uso característico é o residencial vivenda. Os usos permitidos son os compatibles para os ámbitos de área de expansión, segundo o PXOM do Concello da Capela, con supeditación ás determinacións da lexislación vixente en materia de solo.2.6. OBRAS E TIPOS DE ACTUACIÓNS 2.6.1. OBRAS DE CONSERVACIÓN E RESTAURACIÓN Permítense as obras de conservación e restauración das edificacións existentes. No caso de edificacións tradicionais estas obras non suporán variación das características esenciais do edificio, nin alteración do lugar, do volume e da tipoloxía, conservando os elementos tipolóxicos característicos das edificacións.2.6.2. OBRAS DE REHABILITACIÓN, MELLORA, REFORMA E AMPLIACIÓN Permítense as obras de rehabilitación, mellora, reforma e ampliación en planta ou altura das edificacións existentes. No caso de edificacións tradicionais non se permitirán obras que supoñan variación da tipoloxía ou dos elementos tipolóxicos característicos das edificacións. Non se permitirán as ampliacións mediante engadidos nin corpos anexos nas edificacións incluídas no Catálogo.2.6.3. OBRAS DE NOVA PLANTA/SUBSTITUCIÓN As edificacións adaptaranse no posible ao terreo e ao lugar máis apropiado para conseguir a maior redución do impacto visual e a menor alteración da topografía do terreo. O deseño da edificación e do terreo, os espazos anexos e a súa articulación co contorno han de resolver axeitadamente a forma de inserirse na paisaxe do lugar, valorando as súas calidades e respectando e recuperando, se é posible, as pegadas valiosas existentes en cada terreo e en cada parcela, tales como muros, rodais e árbores ou sebes, regueiros, camiños ou rochedos. As características estéticas e construtivas e os materiais, as cores e os acabados serán acordes coa paisaxe rural e as construcións tradicionais. O resultado final será o máis compacto, pechado, e sinxelo posible, co fin de acadar a maior integración posible co patrimonio edificado e conseguir unha maior eficiencia enerxética. Permitiranse solucións diferentes no tocante a formas e materiais sempre que respondan a criterios demostrados ou demostrables de bio – construción e eficiencia enerxética. Permitiranse as obras de substitución de edificacións tradicionais cando se declare a ruína técnica das mesmas e sexa inviable técnica e economicamente a reposición da vivenda orixinal. En calquera caso, as obras de substitución de edificación tradicional respectarán o volume primitivo, podendo axustarse as alturas de cornixa por causa de cumprimento da habitabilidade interior. Co fin de evitar a proliferación de parcelas ocupadas exclusivamente por edificacións de tipo auxiliar, non se permitirán as construcións deste tipo en parcelas nas que non existira previamente unha edificación principal agás que: -exista licenza previa para unha edificación principal á que a devandita edificación auxiliar irá ligada. -a parcela estea ligada a unha actividade do sector primario localizada noutra parcela, como unha explotación agrogandeira ou forestal. -a parcela se dedique a horta para autoconsumo, polo que o solicitante deberá asinar compromiso de mantemento do cultivo.2.6.4. OBRAS DE DEMOLICIÓN Queda prohibido demoler os elementos tipolóxicos característicos das edificacións dos núcleos rurais, así coma o derrubamento ou a demolición das construcións existentes, agás nos seguintes supostos: A. As construcións que non presenten un especial valor arquitectónico, histórico ou etnográfico. B. As edificacións de escaso valor ou as que estean en ruína técnica. C. Todos os engadidos que desvirtúen a tipoloxía, a forma e o volume de calquera edificación primitiva, ou que polos materiais neles empregados supoñan un efecto distorsionador para a harmonía e estética do conxunto edificatorio. D. As derivadas dun expediente de reposición da legalidade urbanística.2.7. AUTORIZACIÓN DAS DEMOLICIÓNS/SUBSTITUCIÓNS/RECONSTRUCIÓNS Deberá solicitarse licenza de demolición achegándose ao proxecto técnico un estudo xustificativo e motivado do cumprimento e da veracidade das circunstancias que concorren de acordo co especificado nos apartados anteriores. No expediente de concesión de licenza de obras consistentes en demolición, substitución e/ou reconstrución do edificio existente e, como condición previa, acreditarase a preexistencia e licitude das obras construídas.2.8. OBRAS PROHIBIDAS -A construción de edificacións, xa sexan de vivenda, auxiliares ou doutro uso, con tipoloxías propiamente urbanas. -As naves industriais de calquera tipo. -Vivendas acaroadas, proxectadas en serie, de características similares e colocadas en continuidade en máis de tres unidades.2.9. OUTRAS ACTUACIÓNS NON PERMITIDAS -Cortas de arboredos e vexetación autóctonas. -Movementos de terras que supoñan unha agresión ao medio natural ou que varíen a morfoloxía da paisaxe do lugar. -Os novos tendidos aéreos nos ámbitos de protección de elementos do patrimonio arquitectónico, etnográfico ou arqueolóxico, sen prexuízo do disposto na normativa sectorial de aplicación. -A execución de actuacións integrais e consecuentes operacións de reparcelamento.2.10. OBRAS DE URBANIZACIÓN 2.10.1. SERVIZOS E ACCESOS RODADOS -Cando se pretendan construír novas edificacións, ou substituír as existentes, as persoas propietarias deberán cederlle gratuitamente ao Concello os terreos necesarios para a apertura ou regularización do viario preciso e executar, á súa conta, a conexión cos servizos existentes no núcleo -Para autorizar as edificacións esixirase ter resoltos, con carácter previo e á conta do promotor, polo menos os servizos de acceso rodado, o abastecemento de auga, a evacuación e o tratamento das augas residuais e a subministración de enerxía eléctrica, ou noutro caso, garantir a execución simultánea coa edificación. -Non se pemitirá a apertura de pistas, rúas ou camiños que non estean previstos no planeamento, así como a ampliación dos existentes e o derrubamento, de maneira inxustificada, de muros tradicionais dos rueiros ou corredoiras.2.11. CONDICIÓNS DE PARCELA 2.11.1. PARCELACIÓNS Permitiranse as divisións de parcelas sempre e cando se cumpran as condicións seguintes: -A superficie de cada parcela resultante será, como mínimo, igual á superficie media de parcela do ámbito delimitado, expresado nas fichas de delimitación de núcleos rurais. -A fronte mínima de cada parcela resultante será de vinte metros (20 m.) a estrada ou vía de titularidade pública, e o fondo mínimo de trinta metros (30 m). 2.11.2. PARCELA MÍNIMA Seiscentos metros cadrados (600 m²), agás casos excepcionais debidamente xustificados de parcelas de tamaño inferior localizadas entre outras xa edificadas.2.11.3. FRONTE MÍNIMA E FORMA Vinte metros (20 m), sendo inscribible un círculo de vinte metros (20 m) de diámetro no centro da parcela.2.12. POSICIÓN DA EDIFICACIÓN NA PARCELA 2.12.1. Nº DE VIVENDAS POR PARCELA Permítese unha soa vivenda dentro de cada parcela.2.12.2. RECUADO Sen prexuízo do cumprimento da lexislación sectorial que fose de aplicación, respectaranse as seguintes distancias da edificación aos lindeiros: -Separación a lindeiros laterais e posterior: mínimo de tres metros (3 m). Se existise edificación medianeira, será obrigatorio o que a nova edificación se arrime a ese lindeiro, sempre e cando sexa posible polo cumprimento dos outros parámetros urbanísticos da ordenanza. -Separación ao eixo da estrada de titularidade autonómica AC-564 da rede primaria básica: dezaoito metros (18 m.) -Separación ao eixo da estrada de titularidade autonómica AC-121 da rede secundaria: catorce metros (14 m.) -Separación a rúas, estradas municipais ou camiños públicos: tomaranse as aliñacións reflectidas nos planos de ordenación dos núcleos, cun mínimo de nove metros (9 m.) a eixo do vial para edificacións novas. En tramos consolidados pola edificación, manterase a aliñación existente.2.13. ALIÑACIÓN DE VIARIO -Distancia mínima entre aliñacións en solo de núcleo rural en estradas de titularidade autonómica: • 24 m. (12 m. ao eixo da estrada) en estradas da rede primaria básica. • 16 m. (8 m. ao eixo da estrada) en estradas da rede secundaria. - Distancia mínima entre aliñacións en estradas de titularidade municipal: • 8 m (4 m. ao eixo da estrada). 2.14. INTENSIDADE DA EDIFICACIÓN 2.14.1. SUPERFICIE OCUPADA MÁXIMA EN PLANTA POLA EDIFICACIÓN Para a edificación vivenda será do trinta e cinco por cento (35 %), cun máximo de douscentos cincuenta metros cadrados (250 m²). Naquelas parcelas con dimensión inferior á esixida para a parcela mínima poderase alcanzar unha ocupación máxima de douscentos metros cadrados (200 m²), sempre e cando se cumpran todas as restantes condicións de parcela e de edificación.2.14.2. COEFICIENTE DE EDIFICABILIDADE 0,35 m²/ m² sobre superficie de parcela edificable.2.14.3. VOLUME MÁXIMO En caso de rehabilitación integral da edificación tradicional respectarase e consolidarase o volume envolvente e resto de parámetros da edificación. No caso de obras novas, substitucións ou reconstrucións de vivendas preexistentes, as dimensións serán análogas ás das edificacións tradicionais existentes no núcleo rural, tomando coma referencia o Estudo do Medio Rural do PXOM, polo que as plantas deberán ser rectangulares nunha relación 2:1, 3:1. O volume poderá ser de prisma único ou dous prismas dispostos en L. Se a edificación precisase, por esixencias de uso ou actividade, superar en planta a superficie máxima delimitada polas frontes e fondos máximos establecidos, deberá descompoñerse en dous ou máis volumes conectados entre si, co fin de adaptar as volumetrías ás tipoloxías tradicionais propias do medio rural.2.14.4. EDIFICACIÓNS ADXECTIVAS Os anexos e edificacións adxectivas ou complementarias han de respectar as condicións de distancia a lindeiros e de fondo edificable establecidas para a edificación principal e computarán superficie edificable. Non se permitirá a demolición das edificacións adxectivas tradicionais coma hórreos e alpendres.2.14.5. NÚMERO DE PLANTAS -Edificación uso residencial: un máximo de dous andares (2), andar terreo e planta alta. -Edificación usos permitidos/compatibles: un máximo de dous andares (2). -Edificacións adxectivas: un máximo de un andar (1). 2.14.6. ALTURA DE CORNIXA Edificación uso residencial e usos compatibles: un máximo de seis metros con cincuenta centímetros (6,50 m) medidos no punto medio de cada unha das fachadas, desde a rasante natural do terreo ao arranque inferior da vertente da cuberta. -Edificacións adxectivas: un máximo de dous metros e oitenta centímetros (2,80 m) medidos no punto medio de cada unha das fachadas, desde a rasante natural do terreo ao arranque inferior da vertente da cuberta.2.14.7. BAIXO RASANTE Permítense os semisotos en edificacións en media ladeira. Non se permiten os sotos.2.15. FORMAS DA EDIFICACIÓN 2.15.1. CORPOS VOADOS Non se permiten corpos voados sobre os espazos públicos e viario público, agás os que forman parte da edificación tradicional, que se consideran incorporados dentro da ordenación co deber de seren conservados.2.15.2. ELEMENTOS SAÍNTES A resolución dos beirís responderá á tradicional dos núcleos. Non se permitirán remates con molduras.2.15.3. GARAXE-APARCAMENTO En caso de substitución da edificación ou ampliación da edificación, xustificarase que se dispón dunha praza de aparcamento, que pode ser ao aire libre 2.16. ELEMENTOS TIPOLÓXICOS 2.16.1. PECHES DE PARCELAS Autorízanse peches opacos de parcelas sen que superen a altura de un metro (1,00 m), podéndose completar ata unha altura máxima un metro e medio (1,50 m.) con malla, especies vexetais ou enreixado sinxelo de lamas dispostas horizontalmente, preferentemente en madeira ou metal en cores escuras e mates (negro, castaño, gris). O material da base poderá ser a pedra coas características e materiais e técnicas construtivas tradicionais no lugar, permitíndose o uso de bloques de formigón ou outros materiais de fábrica sempre que sexan recebados e pintados.2.16.2. CUBERTAS A cuberta de todo tipo de edificacións será continua, sen quebras, con pendente comprendida entre os quince graos (15º) e os trinta graos (30º), a dúas ou tres augas e coa cumieira paralela á fachada principal, sen mansardas ou bufardas. Nas edificacións existentes que conten con bufardas poderán levarse a cabo obras de reposición da cuberta sempre que se reconverta a unha cuberta a dúas augas, agás que exista imposibilidade formal ou técnica. Os acabados serán preferentemente en lousa. Por riba do plano da cuberta non poderán sobresaír máis elementos que os asociados a instalacións coma as chemineas, antenas, condutos de ventilación e pararraios. Permítense as xanelas e a instalación de paneis solares e fotovoltaicos, sempre que vaian nivelados co plano de cuberta. As canles e baixantes non presentarán molduras e serán de chapa metálica (zinc, cobre, aluminio, etc) con acabado mate. De facerse novos remates de chemineas, estes harmonizarán cos tipos tradicionais existentes, non permitíndose remates con molduras.2.16.3. FACHADAS Para o acabado das edificacións, empregarase preferentemente a pedra. Admitiranse os acabados pintados en cores ocres ou terras. En casos xustificados poderán empregarse outros materiais coma a madeira e derivados da mesma sempre que a calidade estética garanta a harmonía cos valores naturais, coa paisaxe rural e coas edificacións tradicionais do contorno. Todas as fachadas terán o mesmo tratamento que a principal, especialmente as que resulten visibles desde espazos públicos ou desde a periferia dos núcleos, non podendo deixarse sen acabado final. Esta condición faise extensiva ás edificacións auxiliares. A concesión de calquera tipo de título habilitante municipal de natureza urbanística neste tipo de solo suporá a obriga de proceder ao remate de acabado de fachadas e cubertas das edificacións existentes na parcela. Non se permitirán novos tendidos (eléctricos, de telefonía, etc) vistos polas fachadas das edificacións tradicionais ou catalogadas, sen prexuízo do disposto na normativa sectorial de aplicación. Cando existan medianeiras, estas terán o mesmo tratamento que as fachadas. Cando a aliñación do edificio a construír estea recuada con respecto a un edificio existente, incluirase obrigatoriamente no proxecto suxeito a título habilitante municipal de natureza urbanística o tratamento da parede medianeira, dando á mesma a consideración de fachada a efectos dos materiais a utilizar. A distribución e o tamaño dos ocos respectarán a proporción de verticalidade dos ocos das vivendas tradicionais.2.17. CONDICIÓNS DE HABITABILIDADE, SEGURIDADE E AMBIENTE 2.17.1. HABITABILIDADE E ACCESIBILIDADE Todos os proxectos deberán incorporar como parte da documentación unha memoria específica sobre o cumprimento da lexislación vixente en materia de habitabilidade e accesibilidade. O Concello, pola súa parte, verificará que os proxectos que soliciten título habilitante municipal de natureza urbanística cumpran as condicións aceptables de salubridade e estanquidade no ambiente interior do edificio, e que este non deteriore o medio ambiente no seu entorno inmediato, garantindo unha adecuada xestión dos residuos, así coma as condicións mínimas de accesibilidade exterior e interior.2.17.2. PROTECCIÓN CONTRA O RUÍDO Adoptaranse toda clase de medios de protección contra o ruído, de xeito que o ruído percibido non poña en perigo a saúde das persoas e lles permita realizar satisfactoriamente as súas actividades.2.17.3. AFORRO DE ENERXÍA E ENERXÍAS RENOVABLES Utilizaranse materiais que contribúan ao aforro de enerxía e ao illamento térmico dos edificios, de tal xeito que se consiga un uso racional da enerxía. Así mesmo, potenciarase o uso das enerxías renovables para o consumo eléctrico, sistemas de calefacción e auga quente sanitaria.2.17.4. AMBIENTE EXTERIOR E VEXETACIÓN Co fin de limitar o máximo posible a impermeabilización dos terreos, axardinaranse ou dedicaranse a horta todos espazos libres de parcela, permitíndose exclusivamente o pavimentado da zona de acceso se a edificación se atopa en posición recuada. Non se permitirán os pavimentados en materiais continuos coma os morteiros, o formigón ou o asfalto, debendo realizarse preferentemente con lastras, pedra, ou prefabricados de formigón de cores lisas e acabado mate, con solo-cemento, area, zahorras ou con céspede armado (pavimentos continuos de herba e formigón). As especies vexetais de porte arbóreo serán fundamentalmente autóctonas, e terase coidado de non introducir especies alóctonas de carácter invasor.2.17.5. AMBIENTE NAS ACTIVIDADES DO SECTOR PRIMARIO Nas explotacións gandeiras existentes aplicaranse as normativas especificas en virtude da actividade de que se trate, ademais das expostas con carácter xeral na presente normativa. As zonas arboradas estarán formadas por especies autóctonas, e os terreos en estado natural dedicaranse a hortos ou xardíns.2.18. ESPAZOS PÚBLICOS E ZONAS VERDES Os elementos preexistentes de valor patrimonial ou ambiental deberán incorporarse ao proxecto, evitándose a eliminación de resaltes do relevo, a cubrición de canles naturais, así como a destrución de peches, bancais ou camiños tradicionais. Os materiais utilizados harmonizarán co contorno e co ambiente rural; o mobiliario será o estritamente necesario, discreto, durable e de mínimo mantemento, evitándose materiais doadamente oxidables, madeiras non certificadas e non tratadas, etc. Velarase polo mantemento da vexetación de porte arbóreo e arbustivo preexistente, salvo que se xustifique o contrario atendendo a motivos ecolóxicos. En caso de alteración ou desaparición definiranse medidas axeitadas de recuperación e integración que garantan a presenza de especies propias do lugar, evitando unha excesiva fragmentación dos hábitats e corredores biolóxicos.3. ORDENANZA RBU RESIDENCIAL DE BORDE URBANO 3.1. ÁMBITO DE APLICACIÓN É o definido nos planos de ordenación. Correspóndese coas áreas grafadas co código RBU. Será de aplicación en todas as zonas de As Neves con tipoloxías de vivenda unifamiliar illada situadas nos bordes urbanos leste e oeste.3.2. OBXECTIVOS PREVISTOS Preténdese consolidar a trama urbana existente nos bordes leste e oeste do núcleo urbano de As Neves, continuando a gradación edificatoria do centro á periferia do núcleo, así como recoñecer a situación de feito destes ámbitos de solo nos que se optou por este tipo de ocupación, regulándose coa presente ordenanza.3.3. CONDICIÓNS DE USO 1- Uso característico principal: residencial tipo a unifamiliar. Posición illada.2- Usos permitidos: a. Terciario (Uso 2) 2.1. Oficinas. Tipo a.2.2. Comercial. Tipo a. En planta baixa e superficie máxima 100 m². 2.3. Hostaleiro. Tipo a. En planta baixa e superficie máxima 100 m². 2.4. Hoteleiro. Tipo a. b. Industrial (Uso 3) 3.2 Industrial tipo a, compatible coa vivenda, en planta baixa (actividades artesanais e de manufactura, talleres de servizo e reparación) c. Servizos do automóbil (Uso 4) 4.1. Garda do automóbil. Tipo a. d. Equipamentos (Uso 5) 5.1. Sanitarios e asistenciais. Todos os tipos 5.2. Educativos. Todos os tipos.5.3. Deportivos. Tipos a e b.5.4. Relixiosos. Todos os tipos.5.5. Administrativos. Todos os tipos.5.6. Residenciais. Todos os tipos.5.7. Socioculturais. Todos os tipos. e. Espazos libres e zonas verdes (Uso 6). Todos os tipos. f. Infraestruturas (Uso 7). Todos os tipo excepto e, de acordo coas normativas específicas en cada caso. g. Comunicacións (Uso 8). Tipo a.3- Usos prohibidos: todos os demais.3.4. CONDICIÓNS DE PARCELA 1- Parcela mínima: 900 m² 2- Fronte mínima: 15 m.3- Fondo mínimo: 20 m. Poderase autorizar a edificación naquelas parcelas nas que, non cumpríndose algunha das condicións dimensionais mínimas establecidas pola presente ordenanza, se verifiquen todas e cada unha das seguintes condicións: 1- As parcelas xa existían con características inferiores á mínima previamente á aprobación da presente Modificación Puntual.2- As parcelas satisfán o resto das condicións para ser consideradas como soar en caso de estar clasificado o chan como urbano, tal e como se sinala na lexislación urbanística, o plan e as presentes ordenanzas.3- Non existe posibilidade ningunha de agregación coas lindantes, o que deberá quedar suficientemente xustificado.3.5. PARCELACIÓNS Permitirase a segregacións de parcelas sempre e cando nas parcelas resultantes se cumpran as condicións seguintes: 1- Parcela mínima:1.200 m² 2- Fronte mínima: 25 m.3- Fondo mínimo: 20 m. No caso de parcelas lindeiras coa estrada de titularidade autonómica AC-564, só se poderán autorizar as parcelacións e segregacións cando o acceso rodado de todas as novas parcelas xeradas se resolva a través doutras vías distintas da antedita.3.6. CONDICIÓNS DE POSICIÓN 1- Edificación en posición illada.2- Ocupación máxima en planta: a. Para uso residencial: 40% da parcela, cunha ocupación máxima de trescentos metros cadrados (300 m²). b. Para uso terciario ou equipamentos: 40% da parcela en ambos graos.3- Recuamentos mínimos: a. Á aliñación oficial: 15 metros. b. Aos lindeiros laterais: 3 metros.3.7. OBRAS PERMITIDAS Permítense as obras de conservación e restauración, rehabilitación, mellora, reforma e ampliación en planta ou altura das edificacións existentes. As obras de nova planta irán encamiñadas á consolidación da trama existente, mantendo as condicións ambientais e a morfoloxía do ámbito. As edificacións adaptaranse no posible ao terreo e ao lugar máis apropiado para conseguir a maior redución do impacto visual e a menor alteración da topografía do terreo. O deseño da edificación e do terreo, os espazos anexos e a súa articulación co contorno han de resolver axeitadamente a forma de inserirse na paisaxe do lugar. Co fin de evitar a proliferación de parcelas ocupadas exclusivamente por edificacións de tipo auxiliar, non se permitirán as construcións deste tipo en parcelas nas que non existira previamente unha edificación principal.3.8. CONDICIÓNS DE EDIFICABILIDADE 1- Tipoloxía: edificación illada.2- Coeficiente de edificabilidade: 0,40 m²/m². 3.9. CONDICIÓNS DE VOLUME 1- Altura máxima: 2 plantas e baixo cuberta (B+I+BC) e 6,50 metros á cornixa 2- Fondo máximo da edificación: non se establece 3- Pendente máxima da cuberta: 30°, cunha altura máxima da cumieira de 3,20 m. dende a altura de cornixa.4- Aproveitamento baixo cuberta: permítese o uso vivideiro baixocuberta de acordo coas Normas de Edificación desta Normativa e da normativa en materia de habitabilidade en vigor.5- Baixo rasante: permítese o uso vivideiro baixocuberta de acordo coas Normas de Edificación desta Normativa e da normativa en materia de habitabilidade en vigor.6- Aparcamento-garaxe: a edificación disporá de, polo menos, unha praza de aparcamento en garaxe.3.10. ELEMENTOS TIPOLÓXICOS 1- Peches de parcelas: autorízanse peches opacos de parcelas sen que superen a altura de un metro (1,00 m). Poderán ser de pedra, ou con malla de altura máxima un metro e medio (1,50 m.) para poder ser revestidos con especies vexetais. Non se permitirá o uso de bloques de formigón ou outros materiais de fábrica, agás que sexan debidamente recebados e pintados.2- Cubertas: a cuberta de todo tipo de edificacións será continua, sen quebras, a dúas, tres augas ou catro augas, coa cumieira paralela á fachada principal. Non se permiten mansardas ou bufardas nas cubertas. Por riba do plano da cuberta non poderán sobresaír máis elementos que os asociados a instalacións coma as chemineas, antenas, condutos de ventilación, pararraios,… Permítense as fiestras na cuberta e a instalación de paneis solares e fotovoltaicos sobre a cuberta, sempre que vaian nivelados co plano de cuberta. As canles e baixantes non presentarán molduras e serán de chapa metálica (zinc, cobre, etc) con acabado mate.3- Fachadas: todas as fachadas tanto da edificación principal coma das auxiliares terán o mesmo tratamento que a fachada principal, especialmente as que resulten visibles desde espazos públicos ou desde a periferia, non podendo deixarse sen acabado final.3.11. CONDICIÓNS DE HABITABILIDADE, SEGURIDADE E AMBIENTE 1- Habitabilidade e accesibilidade: todos os proxectos deberán incorporar como parte da documentación unha memoria específica sobre o cumprimento da lexislación vixente en materia de habitabilidade e accesibilidade. O Concello, pola súa parte, verificará que os proxectos que soliciten título habilitante municipal de natureza urbanística cumpran esta normativa. 2- Hixiene e saúde: deberanse acadar as condición aceptables de salubridade e estanquidade no ambiente interior do edificio, e que este non deteriore o medio ambiente no seu entorno inmediato, garantindo unha adecuada xestión dos residuos.3- Protección contra o ruído: adoptaranse toda clase de medios de protección contra o ruído, de xeito que o ruído percibido non poña en perigo a saúde das persoas e lles permita realizar satisfactoriamente as súas actividades.4- Aforro de enerxía e enerxías renovables: utilizaranse materiais que contribúan ao aforro de enerxía e ao illamento térmico dos edificios, de tal xeito que se consiga un uso racional da enerxía necesaria para o axeitado uso do edificio. Así mesmo, potenciarase o uso das enerxías renovables tanto para o consumo eléctrico, coma para sistemas de calefacción ou auga quente sanitaria.5- Ambiente exterior e vexetación: co fin de limitar o máximo posible a impermeabilización dos terreos, axardinaranse ou dedicaranse a horta todos espazos libres de parcela, permitíndose exclusivamente o pavimentado da zona de acceso á edificación. Os pavimentados deberán realizarse preferentemente con lastras, pedra, ou terrazo de cores lisas e acabado mate. As especies vexetais de porte arbóreo serán fundamentalmente autóctonas, e terase coidado de non introducir especies alóctonas de carácter invasor.6- Actividades terciarias: aplicaranse as normativas especificas en virtude da actividade terciaria de que se trate, ademais das expostas con carácter xeral na presente normativa. Será obrigatorio dispor de zonas arboradas –preferentemente especies autóctonas- en alomenos un 35 % da superficie libre de parcela. As actividades comerciais ou profesionais que instalen carteis nas fachadas, deberán pegalos de forma paralela ao paramento.7- Nas intervencións sobre os espazos públicos, os materiais utilizados harmonizarán co contorno; o mobiliario será discreto e o estritamente necesario; será durable e de mínimo mantemento (evitaranse os materiais doadamente oxidables, as madeiras non certificadas e non tratadas, etc.). As intervencións en zonas verdes velarán polo mantemento da vexetación de porte arbóreo e arbustivo preexistente, salvo que se xustifique o contrario atendendo a motivos ecolóxicos. A CAPELA, 29 de setembro de 2017 O Alcalde, Manuel Meizoso López